காலா நமக்

200px|thumb|வலது|காலா நமக் அரிசி தானியங்கள்

காலா நமக் (Kalanamak) என்பது நேபாளம் மற்றும் இந்தியாவின் ஒரு நறுமணமிக்க அரிசி வகையாகும், இது ஒரு பாரம்பரிய நெல் வகையாகும்.Kalanamak Rice: The Ancient Grain Elevating Culinary Experiences - January 11, 2025 by Team Diviam Aahar இது புத்தக் காலமான கி. மு 6 ஆம் நூற்றாண்டு (600 BC) முதலே சாகுபடி செய்யப்பட்டு வந்துள்ளதாக கருதப்படுகிறது. கிழக்கு உத்தரப் பிரதேசத்தின் இமாலய பகுதியில் உள்ள தெராய் நிலப்பரப்பில் பிரதானமாக விளைவிக்கப்பட்ட இந்நெல் இரகம், 1998 - 1999 ஆண்டுகளில் ஏற்பட்ட இதன் பூங்கொத்து வெடிப்பும், மற்றும்  சில தொற்றுநோய்கள் காரணமாகவும், இந்த நெல்  சாகுபடி, படிப்படியாக குறைந்து அழிவின் விளிம்புக்கு சென்றுவிட்டதாக கூறப்படுகிறது.

 பெயர் மரபு 
இந்திய வடமொழியில் பெயரைக் கொண்டுள்ள இந்த காலா நமக் நெல், ‘காலா’ → “கருப்பு”, ‘நமக்’ → “உப்பு” (Black salt) கருப்பு நிற மேலுறையோடு (உமி) காணப்படுவதாலும், அல்லது, அமில நிலை 9.0 - 9.5 என்ற அளவிலுள்ள உவர் (உப்பு (களர்) நிலங்களில் செழித்து வளர்வதாலும் இப்பெயர் பெற்றிருக்கும் என்றும் கூறப்படுகிறது.

 மருத்துவ குணம் 
மனிதனின் முக்குணங்களில் முதன்மையான குணமான சாத்விக குணத்தை தரவல்ல காலா நமக், சிறுநீரகம், இரத்தப் புற்று நோய், மூளை, மற்றும் தோல் சம்பந்தப்பட்ட நோய்களையும் எதிர்க்கும் திறனுடையதாக கருதப்படுகிறது. மேலும், இவ்வரிசிச் சோறு தொடர்ந்து உண்பதன் மூலம், நீரிழிவு மற்றும் குருதி அழுத்தம் (BP) போன்ற நோய்களையும் கட்டுப்படுத்தவதாக கூறப்படுகிறது.

 புவிசார் குறியீடு 
காலா நமக் அரிசிக்கு இந்திய அரசாங்கத்தால் 2012 ஆம் ஆண்டில் புவிசார் குறியீடு (GI) அங்கீகாரம் வழங்கப்பட்டது. காலா நமக் அரிசி உற்பத்தி செய்யக்கூடிய ஒரு புவியியல் பகுதி வரையறுக்கப்பட்டது. இந்தப் பகுதியில் மட்டும் விளையும் காலா நமக் அரிசி (நெல்) க்கு மட்டுமே காலா நமக் அரிசி என்று பெயரிட முடியும்.GOVERNMENT OF INDIA GEOGRAPHICAL INDICATIONS JOURNAL NO. 48 NOVEMBER 29, 2012 / AGRAHAYANA 08, SAKA 1934 புவியியல் குறியீடு என்பது வேளாண்மை, இயற்கை மற்றும் உற்பத்தி செய்யப்பட்ட பொருட்களுக்குப் பயன்படுத்தப்படுகிறது. காலா நமக் அரிசியின் அங்கீகாரம், மார்ச்சு 24, 2030 ஆம் ஆண்டு வரை செல்லும் என குறிப்பிடப்பட்டுள்ளது.

உத்தரப் பிரதேசத்தில், காலா நமக் அரிசிக்கான புவியியல் பகுதி 26° 42′ வடக்கு முதல் 27° 75′ வடக்கு அட்சரேகை வரையிலும், 81° 42′ முதல் 83° 88′ கிழக்கு தீர்க்கரேகை வரையிலும் அமைந்துள்ளது.Kalanamak Rice - Kalanamak Rice – The Ancient Grain of Wellness

உ.பி.யின் மண்டலம் 7ல் உள்ள 11 மாவட்டங்களுக்கு காலா நமக் அரிசி அங்கீகரிக்கப்பட்டுள்ளது. இந்த 11 மாவட்டங்கள் கோரக்பூர் (தியோரியா, கோரக்பூர், மக்ராஜ்கஞ்ச், சித்தார்த் நகர் மாவட்டங்கள்), பசுதி (பசுதி, சந்த் கபீர் நகர், சித்தார்த் நகர் மாவட்டங்கள்), மற்றும் தேவிபதன் (பக்ரைச், பல்ராம்பூர், கோண்டா, சரவசுதி மாவட்டங்கள்) ஆகிய பிரிவுகளில் அமைந்துள்ளன.Indigenous Kalanamak rice nearing disappearance in Banke, Nepal - By Kurus - 2025-11-20

 இவற்றையும் காண்க 

 பாரம்பரிய நெல்
 இலங்கையின் பாரம்பரிய அரிசி
 இயற்கை வேளாண்மை
 வேளாண்மை

வெளி இணைப்பு
 காலா நமக் நெல் படிமங்கள்

 சான்றுகள் 

பகுப்பு:நெல் வகைகள்
பகுப்பு:இந்தியாவில் வேளாண்மை
பகுப்பு:இந்திய புவிசார் குறியீடுகள்